### Beslutningstema

I denne sag træffes beslutning om ændring af vedtægter for den selvejende institution MIND FACTORY by ECCO på anmodning af bestyrelsen for institutionen.

### Historik

I forbindelse med virksomhedens 50-års fødselsdag i 2013 gav ECCO en gave til [adresse] ungdom bestående af bygningen MIND FACTORY by ECCO. Husets formål er,

* at fremme og understøtte de unges innovationslyst og lokale uddannelsesmuligheder i Tønder Kommune, for derigennem at erhverve kompetencer til fremtidens arbejdsmarked,
* at fremme iværksætteri, design, kreative- og innovative kompetencer hos unge i [adresse] og [adresse]
* at styrke samarbejdet mellem erhvervslivet og uddannelsesinstitutionerne til at udvikle og tænke kreativt og nyskabende,
* at fremme erhvervsvirksomhedernes samarbejds- og udviklingsmuligheder såvel regionalt, nationalt og internationalt, og
* at stille MIND FACTORY by ECCO til rådighed for faciliteter og arrangementer, der understøtter ovennævnte formål.

### Sagsfremstilling

Til drift af bygningen blev etableret en selvejende institution mellem EUC SYD, [adresse], Tønder Handelsskole/Det blå Gymnasium, [adresse], ECCO Sko A/S og Tønder Kommune. Derudover indgår Tønder Erhvervsråd i bestyrelsen uden stemmeret. Senere er [adresse] udtrådt af den selvejende institution.

Ved etablering af den selvejende institution blev udarbejdet vedtægter og en brugeraftale, som blev godkendt af bestyrelserne for de respektive parter, herunder Tønder Kommunalbestyrelse. Bestyrelsen for MIND FACTORY by ECCO har på bestyrelsesmøde i december 2021 godkendt en mindre vedtægtsændringer, som ønskes endeligt godkendt. Vedtægtsændringen fremgår af vedhæftede bilag. Begrundelse for den ønskede vedtægtsændring fremgår af nedenstående:

Bestyrelsen for Mind Factory by Ecco ønsker en ændring af vedtægternes § 7, der foreskriver nedsættelsen af et advisory board.

Bestyrelsen ønsker at ændre kravet om nedsættelsen af et advisory board, og i stedet lade §7 beskrive muligheden for at nedsætte en arbejdsgruppe efter behov og rammerne herfor.

Begrundelse for dette ønske er, at der foregår megen konkret sparring og udvikling i større og mindre samarbejder med lokale, nationale og internationale institutioner og organisationer. Bestyrelsen og den daglige ledelse har med årene fundet det svært at få advisory boardets bidrag til matche det operationelle niveau, som den nævnte sparring og udvikling i husets store netværk finder sted på.

Det er derfor mere hensigtsmæssigt, at §7 beskriver muligheden for at nedsætte en arbejdsgruppe efter behov, hvis institutionens udvikling på et bestemt tidspunkt kræver en særlig indsats.

### Kommunaldirektøren indstiller,

at ændring af vedtægter for MIND FACTORY by ECCO godkendes.

### Beslutning

Indstillingen godkendt.